Kui paar aastat tagasi oli püsimeik lihtsalt moodus oma huultele, kulmudele ja silmadele mahakulumatu kontuuri andmiseks, siis täna on võimalik selle abil täismeik teha ja inimese ilu rõhutada varjude mängu ja põsepuna ja vallatu sünnimärgi paigutamisega (kirsike tordil). Püsimeik ja tätoveerimine ei ole kindlasti üks ja sama. Püsimeik tehakse naha pindmistesse kihtidesse ja  kui seda ei uuendata ega kohendata, siis kaob ta kindlasti kahe kuni viie aasta jooksul. Tätoveering on aga see, mis läheb naha sügavamatesse kihtidesse (siit ka valulikkus teostamisel) ja tattoo eemaldamiseks tuleb värvid sealt kätte saada või siis eluaeg sellega kaunistatud olla.